RICH เพิ่มทุนบ.ย่อย 200 ลบ. รองรับธุรกิจรถยนต์ EV
RICH เพิ่มทุนบ.ย่อย 200 ลบ. รองรับธุรกิจรถยนต์ EV 
RICH เพิ่มทุนบ.ย่อย 200 ลบ. รองรับธุรกิจรถยนต์ EV
28 พ.ค. 2563

บริษัท ริช เอเชีย คอร์ปอเรชั่น จำกัด (มหาชน) หรือ RICH แจ้งว่าตามที่บริษัทได้มีแผนขยายธุรกิจเพิ่มเติมคือ ธุรกิจรถยนต์ไฟฟ้าแบบแบตเตอรี่ 100% โดยในการดำเนินธุรกิจ บริษัท ริช เอเชีย อินดัสทรี จำกัด (RAI) ซึ่งเป็นบริษัทย่อย และจะเป็นผู้ผลิตรถยนต์ไฟฟ้าแบบแบตเตอรี่ 100% ดังนั้น RAI จำเป็นต้องมีเงินทุนหมุนเวียนเพิ่มเติม เพื่อให้สอดคล้องกับเงื่อนไขการอนุมัติการส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ)
ทั้งนี้ RAI จะต้องเพิ่มทุนเป็นจำนวนไม่น้อยกว่า 200 ล้านบาท และจะต้องเรียกชำระเงินเพิ่มทุน 25% ของทุนจดทะเบียนที่เพิ่ม ซึ่งที่ประชุมวิสามัญผู้ถือหุ้นครั้งที่ 1/2563 ของ RAI เมื่อวันที่ 20 พฤษภาคม 2563 ได้มีมติอนุมัติการเพิ่มทุนจดทะเบียนจำนวน 200 ล้านบาท จากทุนจดทะเบียนเดิม 441.7 ล้านบาท เป็น 641.7 ล้านบาท โดยการออกหุ้นสามัญเพิ่มทุน จำนวน 6.45 ล้านหุ้น มูลค่าที่ตราไว้หุ้นละ 31 บาท
โดยได้มอบหมายให้คณะกรรมการบริษัท RAI หรือ บุคคลที่ได้รับมอบหมาย เป็นผู้ดำเนินการจัดสรรหุ้นสามัญเพิ่มทุน และดำเนินการอื่นใดที่เกี่ยวข้องกับการจัดสรรหุ้นสามัญเพิ่มทุนต่อไป ปัจจุบันกลุ่ม RICH อยู่ระหว่างการร่างสัญญาการเข้าลงทุนในหุ้นสามัญเพิ่มทุนของ RAI กับกลุ่มบมจ.ทีดับบลิวแซด คอร์ปอเรชั่น (TWZ) ซึ่งจะร่วมเป็นพันธมิตร โดย RICH จะถือหุ้นใน RAI ราว 35.71% จากเดิม 51.88%
อนึ่ง ก่อนหน้านี้ TWZ แจ้งว่าจะให้บริษัท อิเลคตร้า โมทีฟ จำกัด (ELME) ซึ่งเป็นบริษัทย่อย เข้าลงทุนใน RAI ในสัดส่วน 31.17%